stanford-oval/wikipedia huggingface dataset:
Jandiantyräkki
Kuvaus > Varret

Jandiantyräkin varret kasvavat korkeimmillaan noin metrin korkuisiksi ja halkaisijaltaan noin 6–8 senttimetriä. Varsien väri on vihreä mutta ne harmaantuvat ja korkkiintuvat vanhemmiten. Varsissa on korkeat särmät, joita on yleensä 8–12.
Särmien harjoissa sillä on noin 3 senttimetriä pitkät piikit, jotka kasvavat pareittain. Piikit ovat aluksi punertavia mutta muuttuvat myöhemmin vaaleanharmahtaviksi. Vanhempana se haaroittuu tyvestä ja siitä kasvaa pensasta muistuttava ryhmä.
Kuvaus > Kukat

Kukat ovat kellertävänvihreitä tai vaaleanvihreitä valekukkia (cyathium) muiden tyräkkien tapaan. Kukat ovat yksittäin tai ryhmissä. Sen mesiäinen on keltainen, nuorena vihreä. Sen pölyttäjinä toimivat raatokärpäset (Calliphoridae).
Kasvuympäristö ja levinneisyys

Jandiantyräkkiä tavataan vain Fuerteventuran saaren eteläosissa jossa se kasvaa Jandian niemimaalla Jandían luonnonpuiston alueella vain kahdessa paikassa. Se kasvaa noin 50–300 metriä korkealla olevalla vyöhykkeellä loivilla etelärinteillä. Kasvuympäristö on karua tuliperäisestä basaltista muodostunutta hiekkaista kivikkoa.
Alueella sataa vähän ja usein vain yhden kerran vuodessa. Samoilla paikoilla kasvaa myös muita samankaltaisia kuivakkokasveja kuten kanariantyräkkiä. Jandiantyräkki on Fuerteventuran saaren symbolikasvi.
Aiheesta muualla

Makaronesian kasvit: Euphorbia handiensis - jandiantyräkki
Kauppinen, Sakari: Euphorbia handiensis, Jandiantyräkki, cardón de Jandía Kanarialainen kasvio.  30.12.2013. Viitattu 28.7.2019.
Euphorbia handiensis Planet Desert. Viitattu 28.7.2019. (englanniksi)
Euphorbia Species, Euphorbia handiensis Dave's Garden. Viitattu 28.7.2019. (englanniksi)
Euphorbia (Euphorbia handiensis) Plant database. Viitattu 28.7.2019. (englanniksi)
Johan Forsskåhl

Johan Forsskåhl (28. elokuuta 1691 Sauvo – 13. kesäkuuta 1762 Tukholma) oli  suomalainen pappi ja valtiopäivämies.
Johan Forsskåhlin vanhemmat olivat kruununvouti Johan Forsskåhl ja Anna Gaddelius ja puolisot vuodesta 1724 Margareta Kolbeckius (k. 1735) ja vuodesta 1738 Katarina Fridelin (k. 1780). Tutkimusmatkailija Peter Forsskål oli Johan Forsskåhlin poika ensimmäisestä avioliitosta. Johan Forsskåhl opiskeli Turussa ja Upsalassa, jossa hänet vihittiin papiksi 1723. Teologian tohtorin arvon hän sai 1752. Forsskåhl  oli Tukholman suomalaisen seurakunnan komministeri vuodesta 1723 ja kirkkoherra vuodesta 1725. Helsingin kirkkoherrana hän toimi vuodesta 1729 ja lääninrovasti hänestä tuli 1730. Forsskåhl siirtyi Ruotsiin Tegelsmoran kirkkoherraksi 1740, mutta tuli uudestaan Tukholman suomalaisen seurakunnan kirkkoherraksi 1748. Maria Magdalenan seurakunnan kirkkoherrana Tukholmassa hän toimi vuodesta 1750. Fårsskohl oli valtiopäivämies 1734, 1740–1741, 1751–1752 ja 1755–1756.
Uri Ariel

| Uri Ariel |
| --- | --- |

Israelin asunto- ja rakennusministeri
 18. maaliskuuta 2013 –  
Kansanedustaja
 2001–  
Henkilötiedot
Syntynyt: 22. joulukuuta 1952 (ikä 71) Afula, Israel
Tiedot
Puolue:  Juutalaisten koti
Uri Jehuda Ariel (s. 22. joulukuuta 1952 Afula, Israel) on israelilainen poliitikko. Ariel on ollut Israelin asunto- ja rakennusministeri maaliskuusta 2013 lähtien sekä parlamentaarikko vuodesta 2001 lähtien. Hän edustaa kansallismielistä Juutalaisten koti -puoluetta.
Poliittinen toiminta ja näkemykset

Tammikuussa 2012 viittä oikeistolaisaktivistia vastaan nostettiin syytteet, koska he olivat jäljittäneet Israelin puolustusvoimien operaatioita Länsirannalla ja yrittäneet häiritä juutalaissiirtokuntien laittomien laitamien evakuointeja. Tämän jälkeen Uri Ariel ilmoitti, että hänkin oli tiedottanut asevoimien liikkeistä. Myös Likudin parlamentaarikko Ze'ev Elkin oli antanut oikeistoaktivisteille tietoa asevoimien liikkeistä.
Uri Arielin ehdotuksesta knesset hyväksyi lokakuussa 2012 lain, jonka mukaan holokaustikuvien tai kansallissosialististen haukkumanimien esittämisestä julkisuudessa voi saada 100 000 sekelin sakon ja enintään puolen vuoden vankeustuomion.
Oikeistolaisen tutkimuslaitoksen Mattot Arimin mukaan Uri Ariel oli knessetin oikeistolaisin edustaja vuonna 2011.
Ulkomaat ovat arvostelleet juutalaissiirtokuntien rakentamista, mutta Uri Ariel on tyrmännyt arvostelun. Elokuussa 2013, asunto- ja rakennusministerinä, hän sanoi, että ”mikään maa maailmassa ei hyväksy toisten maiden saneluja siitä, mihin saa rakentaa ja mihin ei”.
Yksityiselämä

Uri Ariel asuu Kfar Adumimissa. Asevoimissa Ariel palveli 7. pataljoonan etulinjan sotamiehenä, joukkueenjohtajana ja majurina. Koulutuksenaan hän on käynyt lukion. Ariel on naimisissa ja hänellä on kuusi lasta.
Jasmine Richards

Jasmine Richards (s. 28. kesäkuuta 1990) on kanadalainen näyttelijä. Hän esiintyi Sadie Hawthornen (Arnold) parhaan ystävän, Margaretin roolissa televisiosarjassa Naturally, Sadie (2005–2007).
Richards harrastaa tanssia ja pitää suosikkinäyttelijänään Halle Berryä.
Richards on Naturally, Sadie -sarjan ulkopuolella esiintynyt muun muassa elokuvassa Devotion (2005). Hän näytteli myös elokuvassa Camp Rock (2008).
Aiheesta muualla

Jasmine Richards Internet Movie Databasessa. (englanniksi)
Iso-Tervanen

| Iso-Tervanen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki, Suonenjoki
Koordinaatit:  62°28′56″N, 26°57′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  Rytäsenjoki Iso-Rytäseen 
Järvinumero:  14.718.1.063
Mittaustietoja
Pinnankorkeus:  116,3 m  
Pituus:  2 km  
Leveys:  1,1 km  
Rantaviiva:  8,776 km  
Pinta-ala:  1,01395 km²   
Tilavuus:  0,00338874 km³ 
Keskisyvyys:  3,34 m  
Suurin syvyys:  11,5 m  
Saaria:  4 
 fiIso-Tervanen 
Iso-Tervanen  on Pohjois-Savossa Suonenjoella ja Suonenjoella Tervasen lähellä sijaitseva järvi.
Maantietoa

Järvi on 2,0 kilometriä pitkä, 1,1 kilometriä leveä, ja sen pinta-ala on 101 hehtaaria eli 1,0 neliökilometriä. Järvellä on kartan mukaan 4 saarta. Järvi on luodattu ja siitä on julkaistu syvyyskartat. Järven tilavuudeksi on saatu 3,39 miljoonaa kuutiometriä eli 0,00339 kuutiokilometriä. Sen keskisyvyys on 3,3 metriä ja suurin syvyys on 11,5 metriä. Sen rantaviivan pituus on 8,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 116,3 metriä mpy.
Tšitan alue

| Tšitan alue Чити́нская о́бласть Tšitinskaja oblast |
| --- | --- |

 Vaakuna
 Tšitan alueen sijainti Venäjän federaation kartalla (aluejako 2007).
Pinta-ala:  431 500 km²
Väkiluku (2002):  1 155 346
 – väestötiheys:  2,8 as./km²
Tšitan alue (ven. Чити́нская о́бласть, Tšitinskaja oblast) on nykyistä Taka-Baikalian aluepiiriä vastannut entinen Venäjän federaation ja Venäjän SFNT:n hallinnollinen alue (liittovaltiosubjekti) Kaakkois-Siperiassa.
Alue rajoittui koillisessa Sahaan, idässä Amurin alueeseen ja Kiinaan, etelässä Mongoliaan, lännessä Burjatiaan sekä luoteessa Irkutskin alueeseen. Alueen pinta-ala oli 431 500 neliökilometriä.
Tšitan alue perustettiin Neuvostoliitossa vuonna 1937. Maaliskuun 1. päivänä 2008 Tšitan alue yhdistettiin sen sisällä sijainneen ja siihen kuuluneen toisen liittovaltiosubjektin Agan Burjatian autonomisen piirikunnan kanssa. Niistä muodostettiin uusi liittovaltiosubjekti Taka-Baikalian aluepiiri.
Väestö

Tšitan alueen asukasluku vuonna 2002 oli 1 155 346  ja väestötiheys 2,8 as./km². Pääkaupungissa Tšitassa oli 316 643 asukasta. Väestön enemmistö oli venäläisiä. Suurin osa alueen burjaateista asui ja asuu Agan Burjatian piirikunnassa, mutta heitä asuu myös muualla varsinkin Agan Burjatian ja Burjatian välisellä alueella.
Väestö > Asukasluvun kehitys

| Vuosi | Asukasluku |
| --- | --- |
1959: 1 036 387
1970: 1 144 918
1979: 1 233 435
1989: 1 375 340
2002: 1 155 346
Hallinto

Tšitan alue oli jaettu 31 piirin ja 10 kaupunkialueeseen. Alueeseen kuului myös Agan Burjatian autonominen piirikunta, joka oli kuitenkin myös suoraan yksi Venäjän federaation subjekti. Aluetta johtivat aluehallinnon päämies ja alueduuma.
Ukrainan pakolaiskriisi

| Ukrainan pakolaisten määrä Euroopan maissa Tilanne 15>  marraskuuta 2022 (vain maat joissa on yli 10 000 pakolaista) |
| --- | --- | --- | --- | --- |
| Valtio |  |  | Lukumäärä |  |
|  Puola |  Puola |    | 1 640 510 | 1 640 510 |
|  Venäjä |  Venäjä |    | 1 212 585 | 1 212 585 |
|  Saksa |  Saksa |    | 1 125 950 | 1 125 950 |
|  Tšekki |  Tšekki |    | 547 670 | 547 670 |
|  Britannia |  Britannia |    | 210 800 | 210 800 |
|  Espanja |  Espanja |    | 186 045 | 186 045 |
|  Bulgaria |  Bulgaria |    | 168 570 | 168 570 |
|  Italia |  Italia |    | 163 570 | 163 570 |
|  Moldova |  Moldova |    | 116 615 | 116 615 |
|  Romania |  Romania |    | 106 786 | 106 786 |
|  Slovakia |  Slovakia |    | 107 415 | 107 415 |
|  Alankomaat |  Alankomaat |    | 94 415 | 94 415 |
|  Irlanti |  Irlanti |    | 91 330 | 91 330 |
|  Itävalta |  Itävalta |    | 81 870 | 81 870 |
|  Ranska |  Ranska |    | 70 570 | 70 570 |
|  Belgia |  Belgia |    | 70 435 | 70 435 |
|  Sveitsi |  Sveitsi |    | 65 555 | 65 555 |
|  Viro |  Viro |    | 63 850 | 63 850 |
|  Suomi |  Suomi |    | 61 060 | 61 060 |
|  Portugali |  Portugali |    | 56 995 | 56 995 |
|  Liettua |  Liettua |    | 48 425 | 48 425 |
|  Ruotsi |  Ruotsi |    | 56 165 | 56 165 |
|  Norja |  Norja |    | 56 970 | 56 970 |
|  Latvia |  Latvia |    | 43 592 | 43 592 |
|  Turkki |  Turkki |    | 41 390 | 41 390 |
|  Tanska |  Tanska |    | 41 155 | 41 155 |
|  Montenegro |  Montenegro |    | 37 050 | 37 050 |
|  Valko-Venäjä |  Valko-Venäjä |    | 37 000 | 37 000 |
|  Unkari |  Unkari |    | 33 316 | 33 316 |
|  Georgia |  Georgia |    | 27 000 | 27 000 |
|  Kreikka |  Kreikka |    | 25 050 | 25 050 |
|  Kroatia |  Kroatia |    | 23 035 | 23 035 |
|  Kypros |  Kypros |    | 18 225 | 18 225 |
|  Pohjois-Makedonia |  Pohjois-Makedonia |    | 17 315 | 17 315 |
|  Slovenia |  Slovenia |    | 10 140 | 10 140 |
|  Luxemburg |  Luxemburg |    | 6 065 | 6 065 |
Yhdistyneiden kansakuntien pakolaisjärjestön luvut.
Ukrainan pakolaiskriisi alkoi Venäjän hyökättyä Ukrainaan 24. helmikuuta 2022. Viikko Venäjän hyökkäyksen jälkeen miljoona ihmistä oli paennut ulkomaille ja 22. maaliskuuta mennessä pakolaisia oli yli kolme ja puoli miljoonaa.  Arviolta kuusi ja puoli miljoonaa ihmistä oli joutunut jättämään kotinsa maan sisällä.
Lukumäärällisesti eniten Ukrainasta, mukaan lukien Donetskin ja Luhanskin separatistialueet oli paennut suurimpiin läntisiin naapurimaihin, eli Puolaan ja Romaniaan. Mutta vain neljän miljoonan asukkaan Moldova kantoi suurimman taakan: 24. maaliskuuta sinne oli saapunut Yhdistyneiden kansakuntien pakolaisjärjestö UNHCR:n mukaan 370 000 pakolaista.
Venäjä on siirtänyt tuhoamiltaan alueilta ihmisiä Venäjälle tai heille on avattu poistumistie ainoastaan Venäjälle. Venäjällä pakolaisten tietoja rekisteröidään, ja heidän mielipiteitään kirjataan ja niihin, myös lasten, pyritään vaikuttamaan.
Suomeen saapui vuoden 2022 aikana 45 000 tilapäisen suojelun saanutta ukrainalaista pakolaista. Pakolaisten määrä saattaa alkuvuoden 2023 aikana vielä huomattavasti lisääntyä.
Jesse Metcalfe

Jesse Metcalfe
Jesse Eden Metcalfe (s. 9. joulukuuta 1978 Carmel Valley, Kalifornia) on yhdysvaltalainen näyttelijä. Hänen pitkäkestoisin TV-työnsä oli John Rowlandin rooli sarjassa Täydelliset naiset. Ensimmäinen Metcalfen elokuvaesiintyminen oli vuonna 2006 elokuvassa Kosto on suloinen, jossa hän näytteli Ashantin ja Sophia Bushin kanssa.
Filmografia

1999–2004: Passions (TV-sarja)
2003: 44 minuuttia (TV-elokuva)
2003: Smallville ("Kummajainen") (TV-jakso)
2004: Smallville ("Turvapaikka") (TV-jakso)
2006: Kosto on suloinen
2004–2009: Täydelliset naiset (TV-sarja)
2008: Loaded
2008: Insanitarium
2008: The Other End of the Line
2009: Beyond a Reasonable Doubt
2010: The Tortured
2010: Fairfield Road (TV-elokuva)
2010–2011: Chase (TV-sarja)
2012-2014: Dallas (TV-sarja)
Aiheesta muualla

Wikimedia Commonsissa on kuvia tai muita tiedostoja aiheesta .
Jesse Metcalfe Internet Movie Databasessa. (englanniksi)
Jesse Metcalfe Elonetissä.
Valokuvapaperi

Valokuvapaperi on valokuvien teossa käytettävää paperia, joka on päällystetty valoherkillä kemikaaleilla, yleensä hopeakloridilla, hopeabromidilla tai hopeajodidilla. Valokuvia tehtäessä valokuvapaperi avataan paketista vasta pimiössä. Valolle altistunutta paperia ei enää voi käyttää.
Harrastekuvaajat käyttävät yleensä mustavalkopaperia. Värivalokuvia varten on olemassa erilaista paperia.
International Harvester R-sarja

| International R-sarja |
| --- | --- |

Valmistustiedot
Valmistaja:  International Harvester
Valmistusvuodet:  1952 – 1955 1952 – 1965 raskaat k-autot
Edeltäjä:  International L-sarja
Seuraaja:  International S-sarja
International R-130
International R-160
R-sarja oli International Harvester Companyn vuosina 1952 - 1955 valmistama hyötyajoneuvojen sarja. Se korvasi edeltävän L-sarjan vuonna 1953. Muutokset olivat lähinnä kevyiden- ja keskiraskaiden mallien kasvojenkohotusta, L-sarjan keula muotoiltiin uusiksi R-sarjalaisiin. L-sarjan autojen koristeellisen maskin tilalla oli nyt yksinkertainen suorakaiteenmuotoinen aukko. Sn poikki kulki kartiomainen poikkitanko, jonka keskelle "IH"-tunnus oli kiinnitetty. Raskaiden mallien, R-185 ja suuremmat, ulkonäkö muuttui vain vähäsen. Maskin ylemmän osan seitsemästä pystyrivasta neljä poistettiin, jolloin jäljelle jäi suuremmat aukot.
R-sarja ehti olla markkinoilla ainoastaan kaksi vuotta, kun vuosi 1955 toi mukanaan kevyen ja keskiraskaan malliston muutoksen. Ao. vuoden syyskuussa markkinoille tuotiin uusi S-sarja, jonka alasarjat 100 – 180 korvasivat R-sarjan malliston. Raskaiden hyötyajoneuvojen luokissa R-sarja jatkoi elämäänsä vuoteen 1965 asti, jolloin sen korvasivat pari vuotta aiemmin esitellyt Loadstar- ja Fleetstar -sarjat.
Uudet pick-up -mallit

Mallivuodelle 1954 IH esitteli uuden R-100 -mallin. Se oli mitoiltaan ja ulkonäöltään kuten isompi R-110, mutta sisälsi teknisiä parannuksia edullisemmalla hinnalla. Moottorissa oli hieman enemmän tehoa, vaihteiston välityssuhteita oli parannettu, jarrut olivat suuremmat ja jousitus oli pehmeämpi. Mallin kokonaispainoluokka oli 4200 lbs (2,1 t), R-102 -mallilla se oli 4600 lbs (2,3 t), akseliväli oli sama 115 tuumaa kuin isomman R-110 -sarjan. Moottorina oli sama 220-kuutiotuumainen (3,6 l) Silver Diamond OHV-rivikuutonen kuin isommassa mallissa. R-100 -mallin moottori antoi tehoa 104 hevosvoimaa, 7:1 puristussuhteella, kun R-110 -mallin vastaavat arvot olivat 100 hv / 6,5:1. Vaihteisto oli kolmeportainen, taka-akseli oli puolikelluva. Vuoden 1954 aikana optiolistalle tuli ylivaihteisto, 30% välityssuhteen alennuksella nopeudella 60 mph (n. 97 km/h) sekä momentinmuuntimella varustettu täysautomaattinen vaihteisto, joka itse asiassa oli GM:n 3-portainen Hydramatic. Lisäksi optiolistalta pystyi rastittamaan ohjaustehostimen.
Uudet pick-up -mallit > Travelall

Vuonna 1953 International Harvester esitteli uuden mallin ihmisten ja tavaroiden yhdistettyyn kuljetukseen. Malli pohjautui 115"-akseliväliseen R-sarjan umpikylkiseen pakettiautoon (panel van), joka varustettiin sivuikkunoilla ja etupenkin lisäksi yhdellä tai kahdella penkkirivillä.
4x4-mallien tuleminen

Vuonna 1953 IH:n mallistossa oli ensi kertaa tarjolla nelivetoisia kuorma-autoja tehtaan vakiomalleina. Aiemmin tällaiset versiot oli rakentanut kolmas osapuoli tai IH:n oma kuorma-autojen erikoisversioita valmistanut yksikkö. Aluksi nelivetoisena tarjottiin vain kahta mallia, R-140 4x4 ja R-160 4x4, mutta tarjonta kasvoi nopeasti.
Uusia moottoreita

Uusi Super Black Diamond 282 -moottori tuli useiden mallien vakiomoottoriksi. Uuden moottorin iskunpituus oli lyhyempi kuin aiemmissa versioissa, sylinterilohko oli kromiseosta ja nokka-akselilla oli korkeampi nosto. Moottorin ominaisuuksiin kuuluivat myös pyörivät, stelliitti-pinnoitetut pakoventtiilit sekä kromatut ylimmät männänrenkaat. Uudessa Visible flow -kaasuttimessa oli oma säätö korotetulle tyhjäkäyntinopeudelle, tämä nopeutti moottorin lämmityskäyttöä.
Super Red Diamond 372-, 406- ja 450 -moottoreiden hengitystä oli parannettu palotilan ja imukanavien uusilla muodoilla. Myös näiden moottorien pakoventtiilit olivat pyörivät, lisäksi venttiili-istukoiden ja männänrenkaiden laatua oli parannettu. Super Blue Diamond 269 -moottorisa oli uusi sylinterikansi paremmilla imu- ja nestekanavilla, sytysennakko oli muutettu vastaamaan uutta 6,5:1 puristussuhdetta ja männät olivat alumiinivalua. Myös tätä moottoria ruokki uusi Visible flow -kaasutin.
Pienet Silver Diamond 220- ja 240 -moottorit saivat myös pyörivät venttiilit ja paremman kaasuttimen. Lisäksi niihin tuli keraaminen polttoaineensuodatin ja kuumemmat sytytystulpat.
Uudet raskaat mallit

IH:n uutuus raskaassa sarjassa vuonna 1953 oli kaadettava pystyhytti Tilto-Cab. Tämä nykypäivän pystyohjaamoisten kuorma-autojen itsestäänselvyys ei tuolloin heti ottanut tuulta purjeisiinsa, kuorma-autojen hyttejä IH:lle valmistanut Hendrickson toimitti niitä ensimmäisenä vuotena vain muutaman kappaleen.
Samalle vuodelle esiteltiin myös täysin uusi ajoneuvomallisto, International Harvester Fageol Van. Kyseessä oli kuorma-auto, jonka ohjaamo oli integroitu osaksi kuormakorin muotoa. Nimen juuret juontuvat autovalmistaja Fageol Motor Companyyn ja sen perustajiin Frank ja William Fageoliin. Veljekset olivat jättäneet taakseen nimeään kantavan yhtiön vuonna 1927 ja perustivat Ohion Kentiin linja-autoja valmistavan yhtiön, Twin Coach Companyn. Yhtiöstä käytettiin myös nimeä Fageol-Twin Coach, koska yhtiö valmisti moottoreita, linja-autoja sekä ilmailuteollisuuden tuotteita edelleen myös Fageol nimellä. Alkuperäinen Fageol Motor Company oli konkurssin jälkeen, vuonna 1938, sulautettu osaksi Peterbilt Motors Companya. 1950-luvun alussa Twin Coach toi markkinoille tavarankuljetuksiin tarkoitetun kuorma-auton, jossa oli umpikylkinen linja-auton kori takaovilla varustettuna. Tämä korimalli sai suosiota mm. muuttokuljetuksissa, meille suomalaisille tämä sovellus on tutuin myymälä- ja kirjastoautoista. Fageol Vaneissa käytettiin IH:n tekniikkaa, ja niitä myytiin sekä Fageol- että International -nimisinä.
Aiheesta muualla

Wikimedia Commonsissa on kuvia tai muita tiedostoja aiheesta .
1953, amerikkalaisia lehtimainoksia
1954, amerikkalaisia lehtimainoksia
1957 International RD-405 Westcoaster Cummins -video
IHC R 190 6x6 dump truck video
International R-sarja -videoita
International R-110 Travelall
R-140 4x4 -alusta, jonka päälle on rakennettu matkustajakori. Yksi kolmesta National Geographic -lehdelle erikoistilauksesta valmistetusta yksilöstä.
International R-165 Roadliner
International R-200
Ukrainan nuorisopuolue

Ukrainan nuorisopuolue (ukr. Молодіжна партія України, Molodižna partija Ukrajiny) on ukrainalainen puolue.
Vaalit

2004 presidentinvaali 26. joulukuuta puolue kuului Viktor Juštšenkoa kannattavaan Meidän Ukrainamme -koalitioon
2002 parlamenttivaalit 30. maaliskuuta puolue kuului Viktor Juštšenkoa kannattavaan Meidän Ukrainamme -koalitioon.
Iso-Toulat

| Iso-Toulat |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°07′10″N, 26°07′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  Välijoki Pieni-Toulauteen 
Järvinumero:  14.478.1.002
Mittaustietoja
Pinnankorkeus:  120,5 m  
Pituus:  3,1 km  
Leveys:  710 m  
Rantaviiva:  7,26 km  
Pinta-ala:  1,15671 km²   
Tilavuus:  0,00640183 km³ 
Keskisyvyys:  5,53 m  
Suurin syvyys:  19,5 m  
Saaria:  ei saaria 
 fiIso-Toulat 
Iso-Toulat tai Toulatjärvi on Keski-Suomessa Viitasaarella  Toulauden lähellä sijaitseva järvi.
Maantietoa

Järvi on 3,1 kilometriä pitkä, 710 metriä leveä, ja sen pinta-ala on 116 hehtaaria eli 1,2 neliökilometriä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 6,40 miljoonaa kuutiometriä eli 0,00640 kuutiokilometriä. Sen keskisyvyys on 5,5 metriä ja suurin syvyys on 19,5 metriä. Sen rantaviivan pituus on 7,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Toulatjoen valuma-alueeseen (14.478) se kuuluu. Järven vedenpinnan korkeus on 120,5 metriä mpy.
Johan Floderus

| Johan Floderus |
| --- | --- |
 Vankila, jossa Floderusta pidettiin.
Henkilötiedot
Syntynyt: 10. syyskuuta 1990 (ikä 34) Kungälv, Ruotsi
Ammatti:  virkamies
Johan Floderus (s. 10. syyskuuta 1990 Kungälv) on ruotsalainen virkamies, joka oli vangittuna Iranissa huhtikuusta 2022 kesäkuuhun 2024. Euroopan komissiossa työskennellyt Floderus pidätettiin lomamatkalla, ja häntä syytettiin vakoilusta Israelin hyväksi. Ruotsalaisen uutistoimisto Tidningarnas Telegrambyrån tietojen mukaan asialla olisi ollut yhteys hieman aiemmin Ruotsissa annettuun iranilaisen Hamid Nourin elinkautiseen tuomioon, jonka Nouri sai osallisuudestaan poliittisten vankien surmaamiseen Iranissa 1988. Ruotsi ja Euroopan unioni vaativat toistuvasti Irania vapauttamaan Floderuksen, ja ihmisoikeusjärjestöt syyttivät Irania panttivankidiplomatiasta. Oikeudenkäynti Floderusta vastaan alkoi joulukuussa 2023, ja tammikuussa 2024 syyttäjä vaati Floderukselle kuolemantuomiota.
Floderus ja toinen pidätetty ruotsalainen Saeed Azizi vapautettiin kesäkuussa 2024, kun Ruotsi palautti Hamid Nourin Iraniin.
Aiheesta muualla

Kuvia tai muita tiedostoja aiheesta Johan Floderus Wikimedia Commonsissa
Iso-Taula

| Iso-Taula |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°56′34″N, 24°35′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  oja Pikku-Taulaan 
Järvinumero:  35.615.1.012
Mittaustietoja
Pinnankorkeus:  111,1 m  
Rantaviiva:  7,382 km  
Pinta-ala:  69,758 ha  
Saaria:  4 
 fiIso-Taula 
Iso-Taula  on Keski-Suomessa Jämsässä Kolonkulman kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 70 hehtaaria ja se on 2,5 kilometriä pitkä ja 750 metriä leveä. Järvellä on kartan mukaan 4 saarta. Sen rantaviivan pituus on 7,4 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Izabella Antonowicz

Izabella Antonowicz(-Szuszkiewicz) (s. 16. maaliskuuta 1942 Vilna) on entinen puolalainen meloja. Hän kilpaili 500 metrin kajakkikaksikossa kolmissa perättäisissä kesäolympialaisissa vuosina 1964–1972. Hän sijoittui kahdeksanneksi Tokiossa 1964, yhdeksänneksi Méxicossa 1968 ja kuudenneksi Münchenissä 1972. Hän meni naimisiin Władysław Szuszkiewiczin kanssa.
Jasmine Todd

| Mitalit | Mitalit | Mitalit |  |
| --- | --- | --- | --- |
|  Todd vuonna 2018 |  Todd vuonna 2018 |  Todd vuonna 2018 |  |
Maa:  Yhdysvallat
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Peking 2015 | 4 × 100 metriä |  |
Jasmine Todd (s. 23. joulukuuta 1993 San Diego, Kalifornia) on yhdysvaltalainen pikajuoksija ja pituushyppääjä. Pikajuoksussa Todd kilpailee 100 ja 200 metrin juoksussa. Hän on 165 senttimetriä pitkä.
Todd oli mukana 100 metrillä ja pituushypyssä vuoden 2015 MM-kilpailuissa, jääden 100 metrillä semifinaaliin ajalla 11,21 ja pituushypyssä karsintaan tuloksella 652. Samoissa kisoissa hän ankkuroi Yhdysvalloille hopeaa pikaviestistä. Hän karsiutui pituushypyn loppukilpailusta Dohan MM-kilpailuissa 2019.
Ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 100 metrin juoksu | 10,92 | Eugene | 26. kesäkuuta 2015 |
| 200 metrin juoksu | 22,89 | Los Angeles | 16. toukokuuta 2015 |
| Pituushyppy | 684 cm | Eugene | 27. kesäkuuta 2015 |